text: 22 de maig de 2018 Cròniques d'una ocupació
  En els territoris que secularment arranquen d'una rel nacional comuna han anat configurant en el decurs de la història una unitat de cultura que és l´essència de la nostra identitat. El conjunt de persones que se senten integrants de la comunitat nacional són el subjecte col·lectiu del dret d'autodeterminació del poble català. La concepció del dret d'autodeterminació com un dret col·lectiu imprescriptible permet que el seu exercici s'adapti al ritme i al grau de compromís comú que els ciutadans de cada territori decideixin en cada moment.
  L'independentisme català s'enfronta a l'integrisme espanyol, mancat de voluntat i capacitat d'integració, i aquesta és una de les claus de la seva derrota i del triomf de la causa nacional catalana a mig termini, com explica avui Vicent Partal a Vilaweb. La campanya "casa nostra, casa vostra" és impensable en el nacionalisme espanyol contemporani, però anar fins al punt d'interioritzar els prejudicis anticatalans que han aflorat en la campanya bèstia contra el president Torra manipulant la trajectòria del separatisme català dels anys trenta és un error fruit de l'alienació nacional exercida pels còmplices intel·lectuals de l'ordre estatal espanyol. L'enyorat Joaquim Capdevila havia orientat la seva recerca universitària a l'actualització de la noció d'identitat avui vinculada a un projecte social de construcció nacional catalana basat en la voluntarietat de pertinença, la compatibilitat amb identitats sobrevingudes i el desig de prosperitat. Com eln trobem a faltar en els debats en curs i en els que vindran !!